Page:Thrummy cap (1).pdf/9



9 Whatever's there he thinks he'll see.

He bauldly o'er the threshold ventures,

An' in within the cellar enters.

But, reader, judge o' his surprise,

When there he saw, with wond'ring eyes,

A spacious vault, weel filled wi' casks

O'reamin' ale, an' some big flasks.

An' strideleg o'er a cask o' ale

He saw the likeness o' himsel',

Just i' the dress that he coost aff:

A thrummy cap, and aiken staff,

Gamashes, an' a jockey coat,

An' in its hand the ghaist had got

A big four-luggit timmer bicker,

Filled to the brim wi' reamin' liquor.

Our hero at the spectre star'd,

But neither daunted was nor feared.

He to the ghaist straight up did step,

An' says, " Dear brother Thrummy Cap,

The warst ye surely dinna drink,

I'll try the same o' yours, I think."

Syne taks a jug, pu's out the pail,

An' fills it up o' the same ale

Frae under where the spectre sat,

An' up the stairs wi' it he gat,

Took a good drink, gied John anither,

But never tauld him o' his brither,

That he into the cellar saw,

Mair than he'd naething seen awa.

Right brown and nappy was the beer,

“Whare did you get it?" John did spier.

Says he, "I'm sure you needna care;

I'll gae an' see to get some mair."

Sae down the stairs again he goes

To get a drink, anither dose,